Amersforta
Amersforta (nīderlandiešu: Amersfoort) ir pilsēta Nīderlandes centrālajā daļā, Utrehtas provincē. 2014. gadā pilsētā dzīvoja 151 tūkstotis iedzīvotāju. Pēc šī rādītāja tā ir otra lielākā pilsēta provincē aiz Utrehtas un 13. lielākā Nīderlandē. Pilsēta atrodas Ēmas upes krastos. Agrāk upi sauca par Ameru un no tās ir arī cēlies pilsētas nosaukums. Burtiskā tulkojumā Amersforta nozīmē ‘Ameras brasls’.